open-index/open-wikipedia-markdown huggingface dataset:
DASO

**DASO** (Engels: Democratic Alliance Student Organisation) is die studente-organisasie van die Demokratiese Alliansie van Suid-Afrika. 

Die organisasie neem deel aan verkiesings van die Verteenwoordigende Studenterade van Suid-Afrikaanse universiteite.

In Mei 2015 het DASO verrassend met 52,5 % van die stemme die verkiesings van die Universiteit van Fort Hare gewen, wat baie sterk bande met die ANC het. Dit was nog 20,5 % in 2014. 

## Verwysings
Tylney Hall, Hampshire

duimnael|regs|300px|Tylney Hall, soos verbou deur die Phillipse. Dit staan nou bekend as die Tynley Hall-hotel.

**Tylney Hall** is ’n herehuis in Hampshire, Engeland wat in 1897 deur die Suid-Afrikaanse mynmagnaat sir Lionel Phillips en sy vrou, die weldoener lady Florence Phillips, vir £77&nbsp;000 gekoop en volgens die Victoriaanse styl gerenoveer is. Dit dien sedert 1984 as hotel.

Die eerste Tylney Hall is omstreeks 1700 gebou, hoewel ’n herehuis sedert die 16de eeu op die perseel gestaan het. In 1725 het die landgoed deur die vroulike lyn in besit gekom van Richard Child, burggraaf Castlemaine, later graaf van Tylney. Tydens sy eienaarskap is ’n groot, formele tuin aangelê. Ná die huwelik van Catherine Tylney Long in 1812 met William Wellesley Pole en hul geldelike probleme, is die herehuis afgebreek en die waardevolle timmerhout op die landgoed verkoop. Van 1857 tot 1878 was die eiendom onbewoon. In die 1870’s het Charles E. Harris geleidelik grond op die landgoed begin koop en eindelik sowat 1&nbsp;215&nbsp;ha bekom. Daarna het hy Edward Birchall opdrag gegee om ’n nuwe herehuis op dieselfde plek as die 18de-eeuse huis te bou.

Selden Wornum het Tylney Hall van 1899 tot 1901 aansienlik gewysig in opdrag van die Phillipse, wat dit kort vantevore gekoop het. Hy het ook die formele tuin aangelê, onder meer die Italiaanse Terras, Hollandse Tuin en die kombuistuin. Van 1901 tot 1904 het Robert Weir Schultz opdrag by Florence Schultz gekry om die beddings en formele dele van ’n weelderige tuin aan te lê, wat ’n oranjerie, kweekhuise, somerhuise, boothuis, ens. moes insluit. Omstreeks die tydstip waarop die Phillipse na Suid-Afrika teruggekeer het, 1906, het Gertrude Jekyll opdrag gekry om Schultz van die ontwerp en plante te voorsien vir ’n wilde tuin, en vir blomomramings in die tuin. Die Phillips-egpaar het Tylney Hall voor die Eerste Wêreldoorlog verkoop

Tydens die oorlog is dit as hospitaal gebruik. Dit is in 1919 weer verkoop, die keer aan maj. Cayzer, later lord Rotherwick, wat die landgoed in 1933 aan sy skeepsredery verkoop het. Dit het toe die hoofkantoor van die Clan-redery geword. In 1936, sir Lionel Philips se sterfjaar, is die huis en park aan Middlesex se graafskapsraad verkoop en is dit in ’n tehuis omskep. Die park is verkoop aan die Tylney-gholfklub en toe die graafskapsraad afgeskaf is, het die Brent Borough Council die Tylney Hall oorgeneem. In 1984 het dié plaaslike owerheid die huis en 25 ha-tuin aan Celebrated Country Hotels verkoop. Die raad het ’n gedeelte van die parkgrond behou om te gebruik as buitelugopvoedingsentrum en die res van die park word steeds benut as gholfbaan.

## Bronne 
*  De Kock, W.J. en Krüger, prof. D.W. (hoofreds.). 1972. *Suid-Afrikaanse Biografiese Woordeboek*, deel II. Pretoria: Raad vir Geesteswetenskaplike Navorsing.
*  Potgieter, D.J. (editor-in-chief). 1973. *Standard Encyclopaedia of Southern Africa*. Cape Town: Nasionale Opvoedkundige Uitgewery.
*  Tylney Hall by Historic England. URL besoek op 25 April 2016.

## Verwysings 
## Eksterne skakels 
* *Tylney Hall - History and Gardens Information*
Nar-coris

Die **Nar-coris** (*Coris aygula*) is 'n vis wat voorkom in die Stille Oseaan, die Indiese Oseaan, Oman en aan die ooskus van Afrika suidwaarts tot by by die suide van KwaZulu-Natal. In Engels staan die vis bekend as die *Clown coris*.

## Identifikasie 
Die vis word tot 70&nbsp;cm lank. Die vis ondergaan kleurvariasies veral tussen groeifases. Die onvolwasse vissie se lyf is wit aan die voorkant en liggrys aan die agterkant met twee groot, halfsirkel oranje kolle op die rug met 'n swart kol met 'n witrand kol bo elke oranje kol op die dorsale vin. Die volwasse wyfies het 'n wit kruis wat die ligte voorkant van die lyf met die donkergrys agterkant skei. Volwasse mannetjies ontwikkel ook 'n groot knop op die voorkop en is donkerblou-groen met een of twee groen kruise op die lyf.

Hulle leef in rots kus areas en aflandige koraal- en rotsriwwe in water wat 1 tot 50 m diep is. Hulle verkies sanderige areas in die riwwe. Die onvolwasse visse word ook in tussengetypoele gevind. Die visse is alleenlopers en begrawe hulself wanneer gevaar dreig. Hulle vreet hardedop ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Eksterne skakel 
* *Coris aygula* by FishBase
Elna Crouse

**Elna Crouse** is ’n Suid-Afrikaanse skryfster wat op 30 Julie 1951 in Port Elizabeth gebore is.

## Lewe en werk 
Sy bring die grootste deel van haar skoolloopbaan op Vryburg deur en matrikuleer daarna aan die Hoërskool Voortrekker in Boksburg. Daarna studeer sy aan die Universiteit van Pretoria, waar sy in 1972 'n B.A.-graad in tale met sielkunde as ekstra hoofvak behaal en in 1973 die H.N.O.D. Diploma in buitengewone onderwys. Sy hou daarna skool by die Transoranje Skool vir Dowes en voltooi die B.A. Honneursgraad in sielkunde met deeltydse studie aan die Universiteit van Pretoria in 1975. Daarna werk sy as skoolsielkundige by die inspektoraat van nasionale opvoeding. Sy trou in 1977 met die beeldhouer Tienie Pritchard en verlaat die formele sektor om tuisteskepper te word. Hulle bly in Hartbeespoort en het 'n dogter, Milla. Vanaf 1997–2001 aanvaar sy weer betrekkings as sielkundige berader en menslikeehulpbronbestuurder.Die skrywers Reinet Nagtegaal en Henk Crouse is haar sussie en boetie en haar oudste suster is Marianne.

## Skryfwerk 
Sy publiseer kortverhale in tydskrifte, waarna sy met die kortverhaalbundel '' 'n Moeg hond onder die bed'' debuteer. Hierin skryf sy hoofsaaklik oor verhoudings en mense wat voor 'n keuse te staan kom. Verskeie temas word aangeraak. 'n Vrou ondergaan 'n mastektomie en is dan afhanklik van haar man se ondersteuning. 'n Kind oorreed 'n ou hengelaar om nader aan sy seun te kom en 'n vrou gee 'n geskenk aan haar ma in die vorm van 'n liedjie wat sy op die klavier speel. Die titelverhaal is na aanleiding van die man en vrou wie se seks die dogtertjie wakkermaak, wat dan sê dat sy "'n moeg hond" onder die bed hoor.

Sy skryf ook gedigte, wat in ''Gestaltes van 'n dogter: In konfigurasie'' gebundel word. Die gedigte vertel die verhaal van die werklike verkragtings van 'n ma en haar dogter en die gevolge daarvan, met die ma as die spreker. Die Griekse mite van Persephone word ook gebruik as agtergrond. Die god van die onderwêreld, Hades, ontvoer vir Persephone en haar ma, Demeter, wat godin van die aarde se vrugbaarheid is, treur só dat die hele wêreld in rou gedompel word. Die oppergod Zeus gryp in en so vertoef Persephone vir ses maande in die onderwêreld by Hades en vir ses maande by haar ma, wat dan ook die begin van ons vier seisoene is. Die ervarings van die spreker en haar dogter laat hulle voor die hekke van die hel omdraai, wat hierdie mite toepaslik maak op die gedigte.

## Publikasies 
*  '*n Moeg hond onder die bed* (1998)
*  ''Gestaltes van 'n dogter: In konfigurasie'' (2008)

## Bronne 
* Nieuwoudt, Stephanie “Crouse skryf storie klaar in haar kop” “Plus” 3 Maart 1998
* Worldcat: http://www.worldcat.org/identities/lccn-n98-93840/

## Verwysings
Rowan Atkinson

**Rowan Atkinson** (gebore 6 Januarie 1955) is 'n Britse akteur, skrywer en komediant wat in talle TV-programme en rolprente verskyn. Hy is veral bekend as die hoofkarakter in die TV-program *Blackadder* en vir sy vertolking van die karakter *Mr Bean*. Die koerant *The Guardian* het hom as een van die 50 snaaksste akteurs in Britse komedie gelys, en in 2005 haal hy die lys van grootste 50 komediante ooit in 'n meningspeiling deur mede-komediante.

## Lewensloop 
Rowan Sebastian Atkinson is op 6 Januarie 1955 in Consett in Durham in die Verenigde Koninkryk gebore. Hy is die jongste van die vier kinders van Eric Atkinson ('n boer) en Ella May, en is tuis onderrig. Atkinson studeer elektroniese ingenieurswese aan die Universiteit van Newcastle en behaal daarna 'n meestersgraad aan die Queen's College van die Universiteit van Oxford.

Atkinson begin sy loopbaan as komediant tydens die *Edinburgh Festival*. Daarna toer hy met sy eenmanvertoning deur die land. Hierdie vertoning is vir televisie verfilm en is steeds gewild op DVD.

Sy eerste TV-reeks was ''Not the Nine O'Clock News*. Die sukses van hierdie reeks verskaf aan hom die hoofrol in die *Blackadder*-reeks. Hierdie reeks was uiters gewild en drie opvolgreekse asook enkele afgeleide werke is gebeeldsend. Ná Blackadder kom  Atkinson met sy bekendste skepping, *Mr. Bean*, vorendag.

[duimnael|links|Rowan Atkinson as *Mr. Bean'' by die [Manneken Pis in Brussel (2007).]]

Atkinson het in 2012 tydens 'n onderhoud gesê dat hy moeg is vir Mr. Bean. Hy is te oud om sulke kinderagtige dinge te doen en sal nie vinnig (of selfs nooit) weer die rol vertolk nie. Sy laaste optrede as *Mr. Bean* was tydens die Olimpiese Somerspele 2012 in Londen.

## Verwysings 
## Eksterne skakels 
* 
*
Aston Villa

**Aston Villa** is 'n Britse sokkerklub in Witton, Birmingham. Die klub is in 1874 opgerig en was in 1888 een  van die stigters van die *Football League*. Hulle aartsvyande is die *Birmingham City*-sokkerklub, wat in dieselfde stad geleë is. Aston Villa se tuisveld is Villa Park, wat sitplek aan 42&nbsp;640 toeskouers bied.

## Verwysings 
## Eksterne skakels 
* Aston Villa se webtuiste
*
Eugene Beukes

**Eugène Beukes** is ’n Suid-Afrikaanse skrywer en is in Kaapstad gebore.

## Lewe en werk 
Hy word groot op Worcester, waar hy sy skoolopleiding ontvang. Na skool studeer hy verder aan die Universiteit van die Wes-Kaap. Vanaf 1988 tot 1996 is hy predikant van die Verenigende Gereformeerde Kerk in Malmesbury en vanaf November 1996 bedien hy die gemeente Riverlands. Van 1996 tot 1998 dien hy op die bestuur van die Afrikaanse Skrywersvereniging en vanaf 1997 tot 2000 is hy as projekleier betrokke by die Weskus Slypskool vir voornemende skrywers.

## Skryfwerk 
Hy debuteer as digter in 1995 in die versamelbundel “*Ons kom van ver af*” saam met vier predikant-kollegas. In dieselfde jaar word 'n gedig van hom opgeneem in die Nederlands-Vlaamse tematiese versebundel “*Vrede sluiten is wegen openen*”. Van sy gedigte is ook opgeneem in die versamelbundels “*Poskaarte*”, “*Nuwe Afrikaans sonder grense vir Graad 12*” en “*Metafore vir herlewing*”, laasgenoemde saamgestel deur die Afrikaanse Skrywersvereniging.

## Bronne 
* Afrikaanse Skrywerskring “Metafore van herlewing” LAPA Uitgewers Pretoria Eerste druk 2002
Lalie Beukes

**Johanna Maria Petronella Magrieta (Lalie) Beukes** (* 7 Augustus 1916, † 8 Mei 2009) was ’n Suid-Afrikaanse skrywer en is op die plaas Stukkenddam naby Keimoes in die Benede Oranje gebore.

## Lewe en werk 
Haar ouers was Lukas Daniel Beukes en Johanna Petronella Theron, en die bekende dramaturg Gerhard Beukes een van haar broers. Sy studeer vir kleuteronderwys aan die Stellenbosch Kollege en gee daarna onderwys by Lindeshof in Caledon. Hierna is sy vir ongeveer elf jaar lank betrokke by die Oudtshoorn Girls High School, waar sy in die Montaguhuis ingewoon het. Teen die einde van 1954 aanvaar sy 'n pos aan Sentraal Laerskool in Bloemfontein. In 1957 gaan sy na Londen, waar sy as onderwyser verskeie aflosposte beklee. In Januarie 1958 keer sy terug na Bloemfontein en 'n pos by Sentraal Laerskool, waar sy later aangestel word as 'n departementshoof. Vir baie jare is sy sekretaresse van die OVS-Kunsvereniging. 

Sy was 'n ywerige byeboer en bergklimmer, het pottebakkerswerk gedoen en skilderklasse by Vader Frans Claerhout geneem. Sy is op 8 Mei 2009 in Bloemfontein oorlede.

## Skryfwerk 
Haar kindertoneelstuk in een bedryf, “*Sneeuwitjie en die sewe dwergies*”, is opgeneem in Gerhard J. Beukes se versamelbundel “*Spele vir die Jongspan*”. In hierdie stuk het sy die bekende Europese sprokie verwerk, om deur middel van fantasie die verhaal en boodskap aan kinders oor te dra. Sy het ook kinderversies vir jong kinders geskryf, soos “*Katjie Nelletjie*” en “*Sommer baie laf*”.

## Verwysings
Henk Crouse

**Johannes Hendrik Crouse** is 'n Suid-Afrikaanse skrywer en is op 14 Julie 1957 in Port Elizabeth gebore as enigste seun in 'n gesin van vier kinders.

## Lewe en werk 
Die skrywers Reinet Nagtegaal en Elna Crouse is sy susters en sy oudste suster is Marianne. Hy word groot en gaan skool op Vryburg, hoewel die gesin vir twee jaar na Boksburg verhuis het toe sy pa daarheen verplaas is. In 1975 matrikuleer hy aan die Hoërskool Vryburg. Dan studeer hy vanaf 1976 verder aan die Universiteit van Pretoria, waar hy die B.A.-graad en LL.B.-graad verwerf en hom as regsgeleerde kwalifiseer. Sy liefde vir Afrikaans maak dat hy dit as een van sy hoofvakke neem, al is dit nie 'n vereiste vir die graad nie. Sy verpligte militêre diensplig doen hy as 'n regsoffisier in die Lugmag. Na diensplig praktiseer hy as prokureur, maar verlaat die praktyk op dertigjarige ouderdom vir 'n loopbaan in die beleggings-bankwese. Hy word dan in Johannesburg hoof van die regsafdeling van die internasionale HSBC Bank. In die vroeë tagtigerjare is hy met Lydia getroud, een van sy kollegas in die regspraktyk. Hulle het twee dogters (Kristi en Cara) en bly in Johannesburg. Albei dogters bekwaam hulle, net soos hulle ouers, in die regte.

## Skryfwerk 
Van kleins af is hy lief vir skryf. Op skool skryf hy 'n opstel oor die onderwerp “*Mense wat toustaan*”, waarin 'n prostituut en predikant voor Petrus toustaan om verhoor te word en uit te vind of hulle hemel toe gaan. In sy verhaal gaan die prostituut eerder as die predikant hemel toe, wat vir so 'n opskudding op sy tuisdorp, Vryburg, sorg dat hy amper nie deur sy kerk aangeneem word nie. Hy skryf die roman “***Man op die dak***” wat die probleme van 'n disfunksionele, welaf stadsgesin behandel. Die pa (Chris Malherbe) is in sy middeljare behep met sy voorkoms en het 'n impotensie-probleem wat hy met die hulp van geselskapmeisies probeer oplos. Sy lewensuitkyk verskil hemelsbreed van sy vrou, die hipergelowige Susan, wat sin probeer kry in haar godsdiensbelewing. Hulle negentienjarige student-dogter, Leana, het 'n dwelm- en selfmutilasie-probleem. Sy raak betrokke by die Wiccabeweging, wat 'n ou geloof is waarin vroue as goeie hekse op stadsdakke bymekaarkom. Chris se verhaal word afgewissel met insidente uit sy verlede, waaruit dit blyk dat hy probeer vergoed vir die foute wat sy pa in sy opvoeding gemaak het, maar weens sy eie tekortkominge steeds sleg tekortskiet as vader. Eindelik handel die roman minder oor die opspraakwekkende gebeure en dinge wat die gesin oorkom, as oor die sielkundige impak daarvan op die karakters. “*Man op die dak*” is in 2006 op die kortlys vir die Eugène Marais-prys.

## Publikasies 
* *Man op die dak* (2006)

## Bronne 
* Facebook: https://www.facebook.com/henk.crouse
* LinkedIn: https://za.linkedin.com/in/henk-crouse-55245227
* LitNet ATKV-Skrywersalbum 5 Julie 2011: www.litnet.co.za
* Crouse, Henk “Biografie” Nasionale Afrikaanse Letterkundige Museum en Navorsingsentrum (NALN) Bloemfontein (Ongepubliseerde dokumente)

## Verwysings
UY Scuti

**UY Scuti** is ’n helder, polsende rooisuperreus en veranderlike ster in die sterrebeeld Skild. Dit is moontlik die grootste ster bekend volgens sy radius en is een van die helderste sterre in sy soort. Dit het ’n geraamde gemiddelde radius van  (sonradiusse), of ’n deursnee van 2,4&nbsp;miljard&nbsp;km (15,9&nbsp;AE). Sy volume is dus 5&nbsp;miljard keer dié van die Son. Dit is sowat 9&nbsp;500&nbsp;ligjare van die Aarde af. As dit in die middel van die Sonnestelsel geleë was, sou sy fotosfeer verder gestrek het as die wentelbaan van Jupiter. Die radius is egter nie vir seker bekend nie en kan groter wees.

## Naam en geskiedenis 
UY Scuti is in 1860 die eerste keer opgeteken, deur Duitse sterrekundiges by die Bonn-sterrewag. Dit is **BD -12 5055** genoem: die 5&nbsp;055ste ster tussen 12°S en 13°S vanaf regte klimming 0h.

Met die volgende waarneming van die ster is bevind die helderheid het effens verander, wat daarop gedui het dit is ’n nuwe veranderlike ster. In ooreenstemming met die internasionale naamgewing van veranderlike sterre, is dit UY&nbsp;Scuti genoem: die 38ste veranderlike ster van die sterrebeeld Skild (sien Benaming van veranderlike sterre).

Onder besonder goeie omstandighede met geen ligbesoedeling nie, kan UY&nbsp;Scuti met ’n klein teleskoop of groot verkyker gesien word as ’n rooierige ster met ’n effense valerigheid. Hoewel die ster baie helder is, word ’n waarnemer se sig deur die Melkweg belemmer.

## Eienskappe 
340px|links|duimnael|Die ster se grootte in vergelyking met dié van ander sterre en die Son.
:

Die ster word geklassifiseer as ’n halfreëlmatige veranderlike ster met ’n polsperiode van sowat 740&nbsp;dae.
 Dit het die algehele bolometriese ligsterkte van  en is dus een van die helderste sterre in die Melkweg.

In 2012 het sterrekundiges van die Baie Groot Teleskoop in Chili die parameters van drie superreusesterre naby die sentrale streek van die Melkweg gemeet: UY&nbsp;Scuti was die grootste van die drie, teen 1&nbsp;708 ± 192 sonradiusse: die grootste sover bekend en 1,7 keer dié van die beroemde Betelgeuse. Dit is so groot dat ’n hipotetiese voorwerp wat teen die snelheid van lig beweeg, sewe uur sou vat om om UY&nbsp;Scuti te beweeg, terwyl dit net 14,5 sekondes sou duur vir ’n reis om die Son.

Die ster se massa is onseker, hoofsaaklik omdat daar nie ’n sigbare metgeselster is waarteen sy massa deur middel van swaartekragversteuring gemeet kan word nie.

## Supernova 
Gebaseer op huidige modelle van sterevolusie, het UY&nbsp;Scuti begin met die fusie van helium terwyl die fusie van waterstof om die kern voortduur. Die ster se ligging diep in die Melkweg se skyf dui daarop dat dit waarskynlik metaalryk is.

UY&nbsp;Scuti behoort binne die volgende paar miljoen jaar litium, koolstof, suurstof, neon en silikon in sy kern te verbrand. Daarna sal sy kern yster begin vervaardig en eindelik ’n tipe IIb-, IIn- of Ib/Ic-supernova veroorsaak.

## Sien ook 
* Lys van grootste sterre

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Koningin-coris

Die **koningin-coris** (*Coris formosa*) is 'n vis wat voorkom in die westelike Indiese Oseaan: Oman en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Queen coris*.

## Identifikasie 
Die vis word tot 60&nbsp;cm lank. Die visse ondergaan kleur variasies soos hulle verouder. Hulle is aanvanklik grys tot donker grysbruin met klein swart spikkels op die sye. Die kop is gelerig met 'n prominente ligblou diagonale streep wat oor die kop gaan tot onder die oog. Daar is ook dun blou strepies oor die kop terwyl die stertvin rooi is met 'n breë digte rant.

Die volwasse mannetjies is lig tot donker bruin of grys met verskeie klein groen of blou-groen kolletjies op elke skub. Daar is ook 'n reeks, redelike digte grys vertikale treoe oor die lyf en ligte groen strepe oor die kop. Die onvolwasse vissies is bruin tot rooierig met vyf wit vlekke op die kip en rug wat swart rante het.

Die vis leef in rotskus areas en aflandige koraal- en rotsriwwe in water wat 1 tot 40m diep is. Hulle is gewoonlik alleenlopers leef in sand en rommel gebiede digby die riwwe. Hulle vreet skaaldiere en slakke. Die vis begrawe hom ook self in die sand wanneer gevaar dreig

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/SpeciesSummary.php?ID=7736&genusname=Coris&speciesname=formosa&AT=Coris+formosa&lang=English

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakels 
*
95 v.C.

## Gebeure 
* In die Seleusidiese Ryk breek 'n burgeroorlog uit tussen vyf vorste wat die troon opeis. Dis die vier broers van Seleucus VI Epiphanes: Antiochus XI Dionysus, Philippus, Demetrium III Eucerus en Antiochus XII en hulle neef Antiochus X Eusebes.

## Verwysings
Hoërskool Voortrekker, Boksburg

Die **Hoërskool Voortrekker** is 'n sekondêre staatskool in die Oos-Randse stad Boksburg, wat onderrig deur medium van Afrikaans sowel as Engels bied aan leerders van gr. 8 tot 12. Dit was in Januarie 1920 die eerste Afrikaansmedium-hoërskool aan die Rand.

Die Britte se verskroeideaardebeleid het tot gevolg gehad dat duisende wanhopige Afrikaners ná die Driejarige Oorlog na die Witwatersrand gestroom het om op die goud- en steenkoolmyne te werk. Ná die oorlog het ds. Jimmy Louw van die NG gemeente Boksburg (die eerste NG gemeente aan die Oos-Rand) ’n veldtog begin vir die stigting van die eerste Afrikaansmedium-hoërskool aan die Rand. Die Hoërskool Voortrekker is begin deur ’n groep ouers, onder Louw se leiding, wat wou toesien dat hul kinders hul skoolloopbaan enduit in hul moedertaal kon deurloop.

In 1918 het die Oos-Randse Skoolraad ’n lewensvatbaarheidstudie uitgevoer om te bepaal of daar genoeg Afrikaanse leerders bo st. 5 was om ’n Afrikaansmedium te regverdig. Dié ondersoek het die behoefte aan ’n Afrikaanse sekondêre skool bevestig. Danksy Louw se onvermoeide ywer is die Oosrandse Hollandse Medium Hoërskool op 29 Januarie 1920 gestig. Dit het begin op ’n perseel langs die Boksburgmeer met 67 leerders en ses onderwysers. Aan die begin van die derde kwartaal van 1920 is dit herdoop tot Hoërskool Voortrekker.

Dié skool moes weens verskeie redes in 1999 dubbelmedium word.

## Bronne 
*  Die skool se webtuiste . URL besoek op 28 April 2016.
*  Krüger, prof. D.W. en Beyers, C.J. (hoofred.) *Suid-Afrikaanse Biografiese Woordeboek Deel III*. Kaapstad: Tafelberg-Uitgewers, 1977.
John George Children

**John George Children** (18 Mei 1777 – 1 Januarie 1852) was 'n Britse chemikus, meteoroloog en geoloog.

In 1813 bou Children 'n groot galvaniese battery. Dit het bestaan uit 20 groot plat selle, elk 2 duim breed, gevul met verdunde suur. Pare van sink- en koperplate, 6 voet lank en 2 voet 8 duim breed, was in elke sel laat sak. Die selle was in serie verbind deur loodbande en lengtes van loodpype aan elke kant van die battery het gedien as geleiers.

Later in die lewe word Children 'n dierkundige en geoloog, asook die sekretaris van die *Royal Society*. Die seldsame mineraal *Childrenite* en 'n Australiese slang, ''Children's Python''  is na hom vernoem.

## Verwysings 
## Eksterne skakels
Albert Troskie

Prof. **Albert Troskie** (gebore Adelaide, Oos-Kaap, 1942) is ’n Suid-Afrikaanse orrelis wat gereken word as die land se voorste kenner van dié instrument. As orrelraadgewer het hy vir talle kerke ’n nuwe pyporrel ontwerp en oor die bou daarvan toesig gehou. Hy is ’n vrugbare skrywer, kerk- en konsertorrelis, spreker op binnelandse sowel as buitelandse konferensie, musiek-eksaminator en –beoordelaar, en komponis.

Troskie het in Oos-Kaapland grootgeword en sy skoolloopbaan voltooi aan Gill-kollege op Somerset-Oos. Hy het aan die Universiteite van Kaapstad, Port Elizabeth en Suid-Afrika in musikologie en orrel studeer. Nadat hy in 1968 Unisa se beurs vir orreliste gewen het, het hy twee jaar lank gevorderde onderrig in orrelspel en improvisasie in Nederland ontvang en in musikologie en orrelbou studeer aan die Universiteit van Amsterdam. In 1975 het hy die graad D.Mus. deur Unisa verwerf met ’n verhandeling oor die koormusiek van Max Reger. Hiervoor het hy uitgebreide musikologiese navorsing in Bonn en Wene gedoen.

Hy was dosent aan Unisa en van 1983 tot aftrede in 1999 professor in musiek en musikologie aan die destydse UPE asook hoof van die musiekdepartement.

Hy is reeds amper 50 jaar lank kerkorrelis en koorleier en het die Suider-Afrikaanse Kerkorrelistevereniging (Sakov) op 10 Mei 1980 gestig, waarvan hy 20 jaar lank voorsitter was en redakteur van dié vereniging se nuusbrief asook die jaarblad Vir die Musiekleier. Sakov het in 2002 erelidmaatskap aan hom toegeken.

In 1992 het die uitgewer J.L. van Schaik sy boek *Pyporrels in Suid-Afrika* uitgegee en in 2010 *The Pipe Organ Heritage of South Africa*. Met die jare het hy talle artikels oor orrelbou geskryf.

Van die uitsonderlike orrels wat hy ontwerp het, is dié van die NG gemeente Vredefort (1975), die NG gemeente Somerstrand (Port Elizabeth, 1988), waar hy kerkorrelis en koorleier is, en die reusagtige orrel van die Veremarksentrum in die Baai (1999). ’n CD, *Grand Organ*, is in 2000 uitgereik waarop hy laasgenoemde twee orrels bespeel. Hy het ook ander orrel- en koor-CD’s uitgereik.

Troskie het in die kommissie vir die samestelling van die Afrikaanse Kerke se *Liedboek* gedien. Hy tree landwyd op as orrelis en spreker en het twee bundels met verwerkings van gewyde liedere vir orrel en koor, *Liedboekverwerkings vir Orrel en Koor, Vol. 1* en *2*, in onderskeidelik 2003 en 2006 gepubliseer. Van die Oos-Kaapse Kinderkoor is hy reeds etlike jare die amptelike orrelbegeleier en het drie keer oorsese toere saam met hulle onderneem.

## Bron 
*  Orrel se 40ste jaar gevier , Netwerk.com, 2 Junie 2015. URL besoek op 28 April 2016.
*  Biografiese besonderhede van prof. Troskie op die Oos-Kaapse Kinderkoor se webtuiste . URL besoek op 28 April 2016.
*  Kerk vier orrel-verjaardag met luisterryke uitvoerings, *Vaalweekblad*, 22 Mei 2015. URL besoek op 28 April 2016.

## Verwysings
Nicholas Aylward Vigors

duimnael|links|Skildery (olie op doek) van 'n toekan deur Vigors, 1831
duimnael|links|Scolopax Sabini, een van die voëlspesies wat hy wetenskaplik beskryf het.

**Nicholas Aylward Vigors** (1785 - 26 Oktober 1840) was 'n Ierse dierkundige en politikus.

In 1826 was hy 'n stigterslid van die *Royal Zoological Society* in Londen en hy was dié vereniging se eerste sekretaris tot 1833. Gedurende sy loopbaan het hy ongeveer veertig artikels oor ornitologiese onderwerpe gepubliseer, 'n ongewone nastrewing wat heelwat  bespotting van sy politieke teenstanders uitgelok het. Hy was ook 'n lid van die *Royal Irish Academy*.

Vigors was 'n lid van die parlement van die Verenigde Koninkryk van Groot-Brittanje en Ierland vanaf 1832 tot en met sy dood in 1840.

## Verwysings
Salisburygesie

'n **Salisburygesie** of Leiblougesie (*Salisbury Sprite* of *Slate Sprite* soos dit in Engels bekend staan), is 'n waterjuffer, *Pseudagrion salisburyense*, en behoort tot die familie van *Coenagrionidae*.

## Voorkoms 
Liggaamslengte: 35-38 mm. Agtervlerklengte: 20.5–21 mm. Leiklip-blou toraks met 'n pers skynsel by mannetjies. Oë is swart bo en groen aan die onderkant. Het twee ronde helder blou kolle agter die oë. By die  wyfies is die blou kolle verbind deur 'n bruin streep. Die abdomen het 'n blou punt wat ook witterig word.

## Verspreiding 
Dit kom voor in Angola; Botswana; Kenia; Malawi; Mosambiek; Namibië; Suid-Afrika; eSwatini; Tanzanië, Uganda; Zambië en Zimbabwe. Algemeen in groot dele van Suid-Afrika, behalwe in die Suidwestelike Kaap.

## Habitat 
Naby lang gras en riete langs stil poele by strome en klein riviere.

## Verwysings
Friedrich Ris

**Friedrich Ris** (8 Januarie 1867 in Glarus – 30 Januarie 1931 in Rheinau) was 'n Switserse dokter en entomoloog wat gespesialiseer het in Odonata (naaldekokers en waterjuffers). Ris studeer vanaf 1881 tot 1890 aan die Universiteit van Zurich, waar hy sy mediese graad verwerf. Later was hy die direkteur van 'n psigiatriese kliniek in Rheinau, Switserland. In meer as 100 publikasies tussen 1886 en 1931, beskryf hy verskeie insekte, onder andere 127 nuut ontdekte naaldekokers.

## Outeur (in 'n taksonomiese sin) 
Ris het die volgende genera en spesies vir die eerste keer wetenskaplik beskryf:
* Genera:
** *Archaeophlebia*
** *Argyrothemis*
** *Eothemis*
** *Eleuthemis*
** *Elga*
** *Hylaeothemis*
** *Notiothemis*

* Spesies:
** *Allorhizucha campioni*
** *Anatya januaria*
** *Brachidyplax chalybea flavovittata*
** *Brachidyplax chalybea simalura*
** *Brachygonia ophelia*
** *Claophlebia interposita*
** *Eothemis zygoptera*
** *Eleuthemis buettihofferi buettihofferi*
** *Elga leptostyla*
** *Micrathyria artemis*
** *Micrathyria dictynna*
** *Micrathyria hesperis*
** *Micrathyria hippolyte*
** *Micrathyria mengeri*
** *Notiothemis jonesi*
** *Perithemis waltheri*
** *Pseudagrion salisburyense*
** *Rhyothemis mariposa*
** *Rhyothemis phyllis marginata*
** *Rhyothemis regia exul*
** *Rhyothemis severini*
** *Tauriphila argo*
** *Tauriphila xiphea*
** *Tetrathemis iregularis dives*
** *Zenithoptera viola*

## Verwysings
312 v.C.

## Gebeure 
* Ptolemeus I Soter verslaan Demetrius Poliorcetes naby Gaza. Dit bied aan Seleukos die geleentheid Mesopotamië aan te val
* Seleukos I Nikator trek Babilon binne. Dit is die begin van die Seleukidiese Ryk

## Verwysings
309 v.C.

## Gebeure 
* Alexander die Grote se seun Alexander IV word in Masedonië vermoor. (geraamde datum) Die stryd onder die opvolgers verhewig.

## Geboortes 
* Ptolemeus II Philadelphus, koning van Antieke Egipte († 246 v.C.)

## Verwysings
301 v.C.

## Gebeure 
* Slag van Ipsus: Seleukos I Nikator en sy bondgenote Lysimachus, wat homself koning van Trasië gekroon het en Cassander, koning van Masedonië verslaan Antigonus en Demetrius.

## Sterftes 
*Antigonus Eenoog.

## Verwysings
292 v.C.

## Gebeure 
*Seleukos I Nikator maak sy seun Antiochus medekoning van die Seleukidiese Ryk 

## Verwysings
287 v.C.

## Gebeure 
* Demetrius word uit Masedonië verban. Hy val Anatolië binne, maar siekte vernietig sy leër. Seleukos neem hom gevange en Demetrius drink homself dood.

## Verwysings
281 v.C.

## Gebeure 
### Hellenistiese wêreld
*Lysimachus van Trasië val Anatolië binne.
### Etrurië
*Die Romeine verower die Etruskiese stad Tarquinia.

## Sterftes 
* Lysimachus van Trasië
* Seleukos I Nikator - heerser van die Seleukidiese Ryk
* Keraunus, seun van Ptolemeus I Soter.

## Verwysings
Etielasetaat

**Etielasetaat** is 'n organiese verbinding met die formule . Dit is die ester van etanol en asynsuur en 'n vloeistof met 'n soet reuk.

## Vervaardiging 
Etielasetaat kan vervaardig word deur direkte esterifikasie. Dit is 'n reaksie van asynsuur en etanol met swaelsuur as katalis.

senter
CH_3CH_2OH + CH_3COOH \to CH_3CH_2OCOCH_3 + H_2O

## Gebruik 
Die stof word dikwels as oplosmiddel gebruik, byvoorbeeld vir lym of om naellak te verwyder.

## Biologiese rol
Etielaseataat het 'n vrugtige reuk en is die volopste ester wat in vrugte voorkom. Die ester het 'n beduidende effek op die organoleptiese eienskappe van distillate en word deur heelparty organismes vervaardig soos:
**Staphylococcus* (Talon et al. 1998)
**Saccharomyces cerevisiae* (Valero et al. 2002; Brown and Hammond 2003; Kobayashi et al. 2008; Carrau et al. 2010; Sumby et al. 2010)
**Geotrichum fragrans* (Damasceno et al. 2003)
**Kluyveromyces marxianus* (Medeiros et al. 2000, 2001; Dragone et al. 2009)
**Ceratocystis fimbriata* (Soares et al. 2000)
**Ceratocysis moniliformis* (Bluemke and Schrader 2001)
**Neurospora* sp. (Brigido 2000)
**Hanseniaspora guilliermondii* 11104 (Rojas et al. 2003)
**Pichia anomala* (Rojas et al. 2003).

## Verwysing
Tooi-lipvis

Die **Tooi-lipvis** (*Halichoeres cosmetus*) is 'n vis wat wydverspreid voorkom in die Indiese Oseaan en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die *Adorned wrasse*.

## Identifikasie 
Die vis word tot 11&nbsp;cm lank en is klein met lang slanke lyf. Die volwasse mannetjie het afwisselende, nou, horisontale strepe oor die lyf. Daar is ook vertikale ligblou strepe op die agterkant van die lyf. Die onvolwasse vissies is lig groen met oranje strepe wat soms net 'n ry kolletjies bestaan. Daar is 'n paar oog vlekke op die dorsale vin.

Hulle leef in vlak koraal- en rotsriwwe in water wat 2 tot 30 m diep is. Die volwasse visse verkies om bo koraal en koraal rommel areas te swem terwyl die onvolwasse vissies die sand areas verkies. Hulle is alleenlopers of kom in klein groepies voor.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.de/summary/Halichoeres-cosmetus.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings 
## Eksterne skakels 
*
Lynette Blignaut

**Lynette Blignaut**, ’n Suid-Afrikaanse skrywer, is in 1950 gebore as die dogter van die skrywer Toek Blignaut (Johanna Marthina Sophia Blignaut) en Jacobus Nicolaas Francois (Jaap) Blignaut. Sy skryf onder haar nooiensvan Lynette Blignaut en haar getroude van, **Lynette Scott.**

## Lewe en werk 
Sy het 'n suster, Leandré, wat as Leandré Hanekom self talle boeke skryf. In 1967 matrikuleer sy aan die Hoërskool Lyttelton. Lynette behaal in November 1988 'n honneursgraad in biblioteekkunde, met kinderliteratuur as hoofvak. Haar tesis is getiteld *Humor in kinderliteratuur.*

## Skryfwerk 
Sy skryf die roman *Bestemming gister* onder haar nooiensvan en daarna skryf sy onder haar getroude van, Scott. *Sêra-sêra waaikant* is die verhaal van vier doodgewone jong meisies op universiteit aan die begin van hul lewe. Amber droom van beter wêrelde, maar verbeur haar enigste kans en moet haar geliefde kunsstudie staak; Rynie droom van roem as 'n swemheldin, maar moet haar drome laat vaar toe sy haar skouer breek; Hessie se enigste doel is om 'n man te kry en Maretha is die praktiese een wat die verhaal, en die vriendinne, bymekaarhou.

## Publikasies 
Werke uit haar pen sluit in:

* **1979** - *Bestemming gister*
* **1980** - *Sêra-sêra waaikant* (Lynette Scott)
* **1986** - *Op die rostrum* (Lynette Scott)

## Verwysings
KY Cygni

**KY Cygni** is ’n rooisuperreus van spektraaltipe M3.5Ia in die sterrebeeld Swaan. Dit is een van die grootste sterre bekend, met ’n geraamde radius van  (sonradiusse). Dit is ook een van die helderstes: sowat 300&nbsp;000 of meer keer so helder as die Son. Dit is sowat 5&nbsp;000 ligjare van die Aarde af.

## Waarnemings 
KY Cyg lê naby die helder oop sterreswerm NGC&nbsp;6913, maar behoort waarskynlik nie daartoe nie. Sy ligging is naby dié van die helder ster γ&nbsp;Cygni. Dit is in 1930 as ’n veranderlike ster geïdentifiseer en hernoem tot KY&nbsp;Cygni (sien Benaming van veranderlike sterre). Die spektraaltipe is vasgestel op M3Ia, met klein aanpassings sedertdien.

Die ster is baie rooi omdat dit sowat 7,75&nbsp;magnitudes teen sigbare golflengtes verloor. Sy eienskappe is onseker, maar sy temperatuur is sowat 3&nbsp;500&nbsp;K en sy ligsterkte meer as .

KY Cygni is ’n veranderlike ster, maar met geen duidelike periodisiteit nie. Soms wissel dit vinnig, en ander kere is dit vir lang tye taamlik konstant. 

## Sien ook 
*Lys van grootste sterre

## Verwysings 
## Eksterne skakels 
* KY Cygni by jumk.de/astronomie
* KY Cygni by astronomy.com
* 15px Hierdie artikel is vertaal uit die Engelse Wikipedia
167 v.C.

## Gebeure 
### Palestina
*Menelaus skaf die diens van JHWH in die tempel af en vervang dit deur die aanbidding van Zeus. Die ou sonkalender van 364 dae word deur 'n maankalender van 354 dae vervang.
*Antiochus stuur sy dienare Judea toe om te sien of sy edik uitgevoer word of nie.
### Rome
*Prusias II van Bithynia besoek Rome saam met sy seun (Nicomedes II).
### Griekeland
*Die eiland Delos word deur die Romeinse Senaat aan Atene teruggegee.
### China
*Keiser Han Wendi 文帝 skaf verminking, soos die amputasie van die voet, af as straf.
## Verwysings
Battersea

**Battersea** is 'n oorwegend residensiële buurt in suidelike Sentraal-Londen wat administratief aan die London Borough of Wandsworth behoort, met 'n bevolking van 75&nbsp;651 in 2001. Battersea is aan die Teems se suidoewer en 2,9 myl (4,8&nbsp;km) suidwes van Charing Cross geleë. Battersea Park is een van die grootste groen ruimtes in die suidweste van die Britse hoofstad.

Die Battersea-kragsentrale, een van Londen se ikoniese bakens en 'n uitstekende voorbeeld van industriële Art Deco-boukuns, het in die 1930's ontstaan. Nadat dit al meer as drie dekades gelede buite bedryf gestel is, het eiendomsontwikkelaars verskeie pogings onderneem om nuwe lewe in die onmiddellike omgewing van die kragsentrale te blaas. Almal het in die slag gebly en bankrot gespeel. Eers in die 21ste eeu is 'n projek begin waarby befaamde argitekte soos Norman Foster en Frank Gehry betrokke was wat die buurt rondom die kragsentrale tot een van Londen se mees amibisieuse eiendomsprojekte ontwikkel het, met beleggings ter waarde van £9 miljard. Die buurt sal deur 'n nuwe moltreinstasie, *Battersea Power Station*, bedien word wat na verwagting saam met 'n winkelsentrum en ander geriewe in die herontwikkelde kragstasie teen 2020 ingewy sal word.

In Mei 2017 het die eerste 100 eienaars, onder wie bekende persoonlikhede soos die popsanger Sting en die oorlewingspesialis Bear Grylls, hul luukse woonstelle in Circus West Village-kompleks vlakby die voormalige kragsentrale betrek.

## Verwysings 
## Eksterne skakels 
* *Battersea Power Station*
Asgard

duimnael|Asgard word in die middel van die aarde aangetoon.
[duimnael|Asgard lê heel bo in die [kosmogonie van nege wêrelde.]]

In die Noorse mitologie is **Asgard**, **Asgaard** of **Asaheim** die tuiste van die gode en dapper, gesneuwelde oorlogshelde. Dit word as 'n aparte plek as die tuiste van gewone sterflinge (die sogenaamde *Midgard*) beskou, wat in die buitenste ruimte of in die middel van die aarde gesentreer is. Slegs die wêreld- of lewensboom (Yggdrasil) deurdring alle sfere (wêrelde) en verbind die dieptes van die kosmos. Die oppergod Odin en sy vrou, Frigg, het oor Asgard geheers.

Asgard het twee groepe van godhede behels, Ase (hemelgode) en Wane (aardsgode). Die belangrikste Ase-godhede was die god van oorlog en die doderyk, Odin (Oudhoogduits: *Wotan* of *Wodan*), en die god van donder, Thor (Oudhoogduits: *Donar*, Angel-Saksies *Þunar*). Die beduidendste Wane was die twee vrugbaarheidsgode Njörd en Freya.

Die vlakte van Idavoll is in die middel van Asgard geleë. Die Ase ontmoet daar om oor belangrike kwessies te praat. Die manlike gode vergader in 'n saal genaamd Gladsheim, terwyl die vroulike godinne in 'n saal genaamd Vingólf ontmoet het.

Asgard is deur 'n onoorkomelike muur omring, wat deur 'n reus ná die oorlog met die Wane gebou is. Die enigste verbinding tussen Asgard en Midgard is oor die Bifröstbrug, 'n reënboogbrug wat deur Heimdall bewaak word.

## Verwysings
As

**As** kan na een van die volgende verwys:

* As, dorp en munisipaliteit in België.
* Die As, kompetisie tussen die nasionale krieketspanne van Engeland en Australië.
* .as, agtervoegsel van domeinname in Amerikaans-Samoa.
* Oorblyfsel van verbranding, die stoflike oorskot van 'n oorledene of die stof van 'n vulkaniese uitbarsting.
* Spil waarom iets draai, soos die as van 'n planeet of die as van 'n wiel.
* Die chemiese simbool vir arseen.
* Voegwoord wat "indien" beteken.

## Eksterne skakels 
*
168 v.C.

## Gebeure 
*Antiochus IV val vir die derde keer Egipte aan, maar word naby Alexandrië deur die Romeine onder C. Popilus Leanas teengehou. Hy word gedwing terug te keer naar Judea.
*Koning Perseus van Masedonië word naby Pydna deur die Romeine veslaan. Masedonië word 'n Romeinse vasal.
*Na die Slag van Pydna verwelkom Atene die Romeinse generaal L. Aemilius Paullus

## Verwysings
Sunay Erdem

230px
Sunay Erdem

**Turkse argitek en landskapargitek**

----

**Gebore**
17 Maart 1971
in Shumen, Bulgarye

----

**Skool**
Ankara Universiteit

**Sunay Erdem** (gebore 17 Maart 1971) is 'n beroemde Turkse landskapargitek (gegradueer) en selfgeleerde argitek. Hy is een van die mees produktiewe landskapsargitekte van sy generasie in Turkye. Sunay Erdem het Erdem Argitekte saam met sy broer, Günay Erdem, in 1998 gestig.

Sunay Erdem het heelwat stedelike ontwerpsprojekte in meer as 40 lande onderneem. Erdem het met behulp van die vryhandsketsmetode sedert 1992 al meer as 700 vryhand perspektiewe opgelewer. Sy watergekleurdesketse het die eerste prys in die 2013 Sketsonthullingskompetisie, Gemengde media verower, wat deur Philadelphia Sentrum vir Argitektuur georganiseer is. Hy het die Turkse nasionale argitektuurtoekenning in die kategorie "aanbieding van idees" gewen in 2010. Sunay Erdem het ook Turkse Nasionale Landskapargitektuur-toekennings in 2009, 2010 en 2013 van die kamer van Landskapargitekte in Turkye ontvang.

## Toekennings 
; Toekennings aan internasionale kompetisies
* La Spezia Arsenale 2062 Open-kompetisie, Italië, Wenner, 2014

* Streeksentrum vir Opvoedkundige gehalte-en-uitnemendheidkompetisie, Jubail, Saoedi-Arabië, 2014 
* 3C: Omvattende kusgemeenskappe Idees Kompetisie, New York, VSA, Buiteperdwenner, 2013 
* Envision 2040, 'n Groen Werke Orlando Design Competition, Orlando, VSA, Wenner, 2013 
* ifac2013 International Festival of Art & Construction, parasol Kompetisie, Spanje, 1ste Prys, 2013
* aktiveer! Design Competition om Openbare Ruimte in Chicago, VSA Eervolle vermelding 2013 Redefine 

* Sketsonthullingskompetisie, gemengde media, Philadelphia, VSA, Wenner, 2013
* kuns in die Plaza, Minneapolis, VSA, 1ste plek, 2013 
* Tuis for Humanity Contest, San Francisco, VSA, Wenner, 2012 
* LifeEdited woonstel # 2Challenge Kompetisie, New York, VSA, Wenner, 2012 
* Recconect Riverton voetgangers brug, Kanada, Wenner, 2011 
* Vancouver viaducten en oostelike kern, Re: Maak 'n Oop Idees Kompetisie, Vancouver, Kanada, Winner, 2011
* Die Ou Hawe saam met Örfirisey in Reykjavik International Competition, Reykjavik, Ysland, Wenner, 2009 

## Eksterne skakels 
* Amptelike webwerf 
* Erdem Argitekte amptelike Facebook-blad (daagliks opgedateer)
* Sunay Erdem-Arkitera
* Turkse argitekte toevertrou die toekoms van New York
* Argitekte toekomstige
* Turkse argitekte ontwerp vrede eilande te vervang La Spezia oorlog arsenaal
* Erdem Argitekte kry eerste prys in La Spezia Arsenale 2062 Kompetisie 
* identifiseer 'n openbare ruimte
Sid Atkinson

duimnael|Atkinson (links) met sy spanmaat George Weightman-Smith tydens die Olimpiese Spele van 1928.

**Sidney Atkinson** (1901–1977) was 'n Suid-Afrikaanse atleet. Hy was die wenner van die goue medalje in die 110 m-hekkies vir mans by die Olimpiese Spele in 1928 in Amsterdam, asook die silwermedalje in dieselfde item in 1924 in Parys.

Sidney James Montford "Sid" Atkinson is op 14 Maart 1901 in Durban gebore. Hy word in 1922 internasionaal bekend nadat hy die 110 m-hekkies in 15,2 en die 400 m-hekkies in 56,5 sekondes hardloop. Hy was ook 'n kranige verspringer.

Op die Olimpiese Somerspele 1924 eindig hy tweede, net agter die Amerikaner Daniel Kinsey (goud) en voor die Sweed Sten Pettersson (brons). By die volgende Olimpiese Spele wen hy goud deur die Amerikaanse wêreldrekordhouer, Steve Anderson, te verslaan, wat tweede geëindig het.

Hy sterf op 31 Augustus 1977 in Durban.

## Persoonlike rekords 
## Medaljes 
* 1924  Olimpiese Somerspele - 15,0 s
* 1928  Olimpiese Somerspele - 14,8 s

## Verwysings 
## Eksterne skakels 
*
Grasveldgeletjie

'n **Grasveldgeletjie** (of *small grass yellow* en *broad-bordered grass yellow* soos dit in Engels bekend staan), is 'n vlinder, *Eurema brigitta*, en behoort tot die familie van Witjie-skoenlappers (*Pieridae*).

## Voorkoms 
Vlerkspan: ongeveer 40&nbsp;mm. Die Grasveldgeletjies is redelike klein skoenlappers, gekenmerk deur hul heldergeel vlerke en hul gewoonte om in groepe op kolle klam sand bymekaar te kom. Die onderkant van die vlerke is geel met yl bruin merke, en 'n roeskleurige rand. Die ruspe van hierdie spesie is  groen, met 'n donkerder groen lyn op die rug en 'n witterige lyn langs elke kant, en word 3&nbsp;cm lank.

## Verspreiding 
Hierdie spesie kom algemeen voor in die Afrotropiese gebied en groot dele van Asië. Dit is al in feitlik alle Afrika-lande aangeteken, insluitend die meeste van die eilande, en het die vermoë om te migreer. Dit kom ook voor in Arabië en Australië.

## Habitat 
Volop in savanne en grasveld, oop kolle in woude, versteurde grashabitatte, plaasveld en langs paaie in woude. Albei geslagte besoek blomme en manetjies besoek modderplasse. Soms kom hulle in groepe voor op klam sand of nat herbivoormis. Gasheerplante vir larwes sluit *Hypericum aethiopicu*, *Chamaecrista mimosoides*, *Sennaspesies*, *Sesbaniaspesies*, *Albiziaspesies*, *Acaciaspesies*, en *Tephrosiaspesies* in.

## Sien ook 
* Alfabetiese lys van Suid-Afrikaanse vlinders

## Verwysings
591 v.C.

## Gebeure 
*Psamtik II van Egipte val met Griekse en Kariese huursoldate die Koesjitiese koninkryk van Aspelta aan. Die hoofstad Napata, benede die vierde katarak word ingeneem.

## Verwysings
Aspelta

duimnael|Koning Aspelta
**Aspelta** was koning van Koesj (593 v.C. – 568 v.C.).

Hy is die vierde koning van die dinastie van Napata. Hy was die seun van Senkamanisken, die tweede koning en het in 593 sy broer Anlamani opgevolg. Aspelta het in Gebel Barkal twee belangrike inskripsies nagelaat. Die een stam uit sy eerste jaar en toon sy kroning en 'n inspeksie van sy leër. Dit verhaal ook dat die god Amoen hom uitgekies het om koning te wees en watter gifte hy aan die tempel gee. Die ander stêle toon hoe 'n prinses as priesteres aangestel word. Daar is nog 'n teks wat oordie instelling van daelikse offers en dienste vir Khaliut die seun van Peye (Piankhi) handel. Dié vors het lank daarvoor oor die koninkryk geheers. Die Museum of Fine Arts in Boston besit 'n monumentale standbeeld van hom.

Aspelta was 'n tydgenoot van Psamtik II van Egipte. In 591 val Psamtik sy suiderbuur aan en 'n Egiptiese leër, versterk met Griekse en Kariese huursoldate verower die hoofstad Napata. Napata lê nog benede die vierde stroomversnelling (katarak) in die Nyl. Dit het waarskynlik Aspelta oortuig die hoofstad na Meroë wat tussen die vyfde en sesde geleë is te verplaas. Dit was veiliger vir Egiptiese aanvalle. Tog bly die koningein die Nuzi-dodestad naby Napata begrawe word, wat dalk toon dat Napata relgieus die hoofstad bly. Meroë is geleë in 'n savanne-gebied, Napata is omgewe deur woestyn.

Aspelta word deur sy seun Aramatle-qo opgevolg.

## Verwysings
Chileense peso

duimnael|'n Chileense peso-muntstuk van 1886
Die **peso** is die geldeenheid van Chili. Dit is oorspronklik amptelik verdeel in 100 centavos, maar reeds in 1976 is dié deeleenheid weer afgeskaf. Die pesoteken is 'n S met een of twee vertikale strepe, **$**, die ISO-geldeenheidkode is CLP.

Tans is muntstukke ter waarde van $1, $5, $10, $50, $100 en $500 en banknote ter waarde van $1000, $2000, $5000, $10000 en $20000 in omloop.

Die huidige peso is in 1975 in omloop geplaas, terwyl 'n vroeëre geldeenheid met dieselfde naam reeds tussen 1817 en 1960 sirkuleer het. Chili se amptelike geldeenheid is gedurende die 20ste eeu meerdere kere gewysig. 'n Tyd lank was die condor, wat onderverdeel is in 10 pesos, die wetlike betaalmiddel. Daarna is die peso en vervolgens die escudo ingevoer voordat die peso in 1974/75 heringevoer is.

Die peso/rand-wisselkoers is op 1 Mei 2016 vasgestel op ZAR 0,0215409 per $ 1,00.

## Verwysings
593 v.C.

## Gebeure 
*Aspelta volg sy broer Anlamani op as koning van Koesj. Hy laat die gebeure van sy kroning en sy leër afbeeld in die Gebel Barkal naby die hoofstad Napata. .

## Verwysings